google/wiki40b huggingface dataset:
Sandra Lyng

TV og film

Hun ble kjent etter sin deltakelse i TV 2-programmet «Idol» i 2004 som 16-åring. Hun endte på fjerdeplass. I 2006 vikarierte hun som programleder for «Idol», sammen med Kåre Magnus Bergh. 
Hun hadde stemmen til sykesøster Victoria i tegnefilmen «Valiant».
Våren 2007 deltok Lyng i TV 2s programserie Isdans. Hun måtte trekke seg fra programmet etter at hun ble skadet i en bilulykke. 
Vinteren 2014 deltok Lyng i TV 2s realityserie «Det sterkeste kjønn» med blant annet hennes egen manager Gunnar Greve Pettersen, Petter Solberg og Brita Cappelen Møystad. Senere samme år var hun dommer i TV 2s talentkonkurranse Idol Junior.
Vinteren 2015 deltok Lyng i TV 2s programserie Mitt Dansecrew hvor hun endte på en fjerdeplass.
I 2016 deltok Lyng i TV3s programserie 71 grader nord.

Musikkutgivelser

Tidlig i 2005 lanserte Lyng sammen med Philip Ruud, fra musikkollektivet Pass It, singelen «Sommerflørt». Låten var lenge en av de mest spilte på NRK2-programmet Svisj, og lå på 1.-plass på VG-lista topp 20 i fem uker. Sommeren 2005 ga hun ut hun sin andre singel, «I morgen», som er en nyinnspilling av låten fra musikalen «Annie»; denne låten kom på 2.-plass på VG-lista, etterfulgt av debutalbumet Døgnvill.
I 2013 gjorde Haugen comeback med singelen «PRTeY» produsert av Andreas ”Axident” Schuller som tidligere har jobbet med blant annet Jason Derulo, Pitbull og Jessie J. Samme år gikk Lyng over til musikkselskapet MER AS hvor Gunnar Greve er manager. I [2014] ga hun ut den Donkeyboy-produserte singelen «Don´t Care» etterfulgt av singelen «Electric City» og EP-en LA-Files. Sommeren 2015 ble låta «Play My Drum» lansert, låta lå stabilt på Spotifys toppliste i flere uker. Sandra fremførte «Play My Drum» foran over 70 000 mennesker på VG-lista Topp 20 på Rådhusplassen i juni 2015.  I november 2015 ga hun ut  «Night After Night», produsert av Jesper Borgen og Anders Frøen aka Mood Melodies som per 18. januar 2016 er streamet over 3 millioner ganger.  
I mai 2015 slapp hun sommerlåta «Play My Drum» som nådde en andreplass to uker på VG-lista. 
Hun slapp i januar 2016 singelen «Moonrise», produsert av Anders Frøen aka Mood Melodies som også står bak "«Play My Drum»" og «Night After Night». Hun lanserte den hos Senkveld med drøye 600 000 seeere. 
Våren 2017 slapp Lyng sin single "Ta Me Dit" feat. Morgan Sulele som er tilbake på sin egen dialekt. Sommeren 2017 slapp hun hiten "Bungalow" feat. Temur og er på turné rundt omkring i Norge.
Cabanatuan

Cabanatuan (City of Cabanatuan) er en by i Filippinene som ligger i provinsen Nueva Ecija i regionen Central Luzon. Den hadde 302 231 innbyggere ved folketellingen i 2015. 
I 1899 var Cabanatuan for en kortere tid sete for Emilio Aguinaldos regjering under den første filippinske republikk og nabobyen San Isidro var stedet for revolusjonskongressen; dette var etter at amerikanerne hadde erobret Malolos og Calumpit i provinsen Bulacan.
Fylkesvei 715

Historikk

Veien mellom Mælan i Stjørna og Årnes i Åfjord ble åpnet i 1950. Veien mellom Rødsjø og Olsøy i Skaugdalen ble åpnet på midten av 1960-tallet. Den nyeste delen av veien er strekninga Brattjer-Sundet i Osen. Den delen sto ferdig i 1978. Da fikk Rv724 Sundet-Fossli vegnummer Rv715.
Den 31. januar 2006 ble Arnevik bru revet vekk av flommen. En person omkom da bilen han kjørte havna i elva. 9. februar ble ei provisorisk bru åpnet og ei ny bru ble innviet i desember 2007.
Fylkesvei 715 i Osen mellom Sundet og kommunegrensen ved Vikvatnet er del av Nordfosen veimiljø. 21. desember 2009 kunngjorde riksantikvaren at Nordfosen veimiljø blir fredet.
Før 1. januar 2010 var veien riksvei, etter at regionsreformen trådte i kraft har den status som fylkesvei. Da Nordre avlastningsvei ble åpnet den 27. mai 2010 ble strekningen mellom Tonstad og Stavne overført til riksvei 706, strekningen mellom Ila og Prinsens gate ble overført til fylkesvei 812. Osloveien mellom Ila og Stavne har senere blitt kommunal vei.
En ny vei mellom Olsøy og Keiserås hadde byggestart mai 2011, den ble satt i trafikk 19. november 2015.
En kulvert under veien ved Øvre Vikvatnet kollapset i april 2016 og skapte vanskeligheter i Roan kommune.

Planer

Det foreslås en flytebru mellom Rørvik og Flakk. Fjorden er 7 km bred og 500 meter dyp her.
Do It Again

Struktur

Sangen går i G-moll med Donald Fagen som vokalist. Som med de fleste Steely Dan-sangene, er teksten noe kryptisk og metaforisk. Albumversjonen inneholder en orgelsolo av Donald Fagen og en elektrisk sitar-solo av Denny Dias. 
Sangen blir ofte kalt «Go Back Jack» av «uinnvidde», da det i refrenget synges «Then you go back jack, do it again.»
Sondre Lerche (album)

Sondre Lerche er et musikkalbum med Sondre Lerche. Albumet ble utgitt den 30. mai 2011.
Det gode selskap

Handling

En rekke norske celebriteter er samlet på skikk og bruk-kurs på Losby gods for å lære dannet kjendisetikette – med Wenche Foss som kursleder. Intrigene står imidlertid i kø: Kjell Magne Bondevik kliner med Gro Harlem Brundtland, mens en sjalu Herborg Kråkevik desperat prøvde å sjekke opp Ari Behn. Og Valgerd Svarstad Haugland skyter seg i foten med startpistol under et champagne-skirenn i hagen. Forsvarsminister Kristin Krohn Devold (Vibeke Haagensen) ble trent av Nils Arne Eggen i håp om å få jobben som generalsekretær i NATO. Dette var noen av ingrediensene.
Napalm

Napalm blir vanligvis brukt om en gruppe brennbare væsker eller geléer som blir brukt i krig, også kalt brannbomber. Det ble brukt for første gang ved St. Lo under invasjonen i Normandie, og ble videreutviklet og brukt av det amerikanske forsvaret under Koreakrigen og Vietnamkrigen.
Natt til 10. mars 1945 slapp amerikanske bombefly 1665 tonn napalmbomber over Tokyo. I løpet av natten ble nær 100 000 sivile japanere drept. Fra mars til august 1945 gjennomførte amerikanerne liknende flyangrep over 60 japanske byer.
I 2. verdenskrig brukte man napalm som var en miks av 46 deler polystyrene, 33 deler bensin og 21 deler benzen.
Little Sister (Pomus/Shuman-sang)

«Little Sister» er en amerikansk rock and roll-sang med melodi og tekst av Doc Pomus og Mort Shuman, som ble gjort kjent av Elvis Presley.
Den ble innspilt av Presley i RCA Studio B, Nashville, 26. juni 1961. og utgitt på singlen RCA Victor 47-7908 8. august samme år. Produsent var Steve Sholes og tekniker var Bill Porter. 
Singlen (med «(Marie's The Name) His Latest Flame» som dobbelt A-side) kom på den britiske singlelisten 4. november 1961 og lå der i tretten uker med en førsteplass som høyeste resultat.
Det ble senere gjort coverinnspillinger av slike artister som Dwight Yoakam, Robert Plant samt Ry Cooder.

Norsk versjon

Eldar Vågan har skrevet en norsk tekst. Den norske tittelen er «Lykkeliten». Sangen ble utgitt av Vazelina Bilopphøggers på LP-platen Full behandling (Slagerfabrikken/Opal SSLP 99011 (LP), Slagerfabrikken/Opal SSCD 99010 (CD)) i 1990. Produsenter var Eldar Vågan og Vazelina Bilopphøggers.
Beau Brummell

Brummell og herremote

Fra slutten av 1700-tallet hadde herremote i de høyere sirkler i Europa vært dominert av rokokko-stilen med fargerike og gjerne omfangsrike klær i dyre stoffer, store pudrete parykker, kniplingsmasjetter og hvit sminke, ofte med påmalt skjønnhetsflekk, også for menn. Med empire-stilen som vokste fram etter den franske revolusjon dukket det etter hvert også opp en mer avmålt herremote. I England slo denne stilen imidlertid ikke gjennom med en gang.
Brummell var den som innførte en mer rafinert herredrakt i britisk mote. Antrekket var basert på ensfargede mørke jakker, matchende bukser i full lengde, istedenfor knebukser og lange strømper. Brummell var også opptatt av renhet og antrekket fordewet en plettfri skjorte med krave og en kunstferdig knyttet kravatt (forløperen til det moderne slipset). I middagsselskapene Brummell arrangerte forlangte han nærmest en uniform for herrer med svarte eller ensfarget mørke bukse og jakke i enkelt snitt, hvit vest og skjorte og sorte sko eller ettersittende skaftestøvler. På grunn av sitt vennskap med prinsregent Georg ble denne til dette antrekket etter hvert enerådende i adelen og la grunnlaget for viktoriatidens herremote og utgangspunktet for dagens gallaantrekk med kjole og hvitt for herrer. 
Brummell perfeksjonerte den nye, strengere og mer avmålte empire-moten, og flyttet med dette senteret for herremote fra Paris til London. Han blir også kreditert for å introdusere og etablere moten som moderne menn bruker med jakke og slips. Han påsto at det tok ham fem timer å kle seg, og at han anbefalte å pusse støvler med champagne.

Brummells storhetstid og fall

Tidligere var det især regenter, hoffet og adelen som hadde diktert moten, men Brummell oppnådde å bli toneangivende innen bekledning på tross av at han kom fra borgerskapet.
Han hadde arvet en stor pengesum og omgikk de høyere kretser i London. Som følge av et stort pengeforbruk endte han med å måtte flykte til Frankrike for å unngå gjeldsfengsel i England, og han døde av syfilis som en fattig mann.
Linli

Linli (kinesisk: 临澧县; pinyin: Línlǐ Xiàn) er et fylke i byprefekturet Changde i provinsen Hunan i Folkerepublikken Kina. I1999 var folketallet på 438 784 innbyggere.

Samferdsel

Kinas riksvei 207 løper gjennom fylket. Denne viktige trafikkåren begynner i Xilinhot i Indre Mongolia nær grensen til Mongolia, løper sørover og ender i Hai'an, en by som ligger i Xuwen fylke sør på Leizhouhalvøya i provinsen Guangdong.
Danilo Luiz da Silva

Landslaget

Danilo vant en olympisk sølvmedalje i fotball under OL-2012 i London. Han var med på det brasilianske laget som kom på andreplass i fotballturneringen for menn bak Mexico.
Brasil vant alle tre kampene i det innledende gruppespillet. I kvartfinalen beseiret de Honduras med 3-2 og i semifinalen ble det vinst med 3-0 over Sør-Korea. I finalen mot Mexico ble det tap med 1-2.
Danilo spilte fire kamper og scoret et mål i OL-turneringen.
Han ble tatt ut i Brasils tropp til VM i fotball 2018 i Russland.
Thelon (elv)

Thelon River er en elv i provinsene Nordvestterritoriene og Nunavut i det nordlige Canada. Fra Whitefish Lake går den 900 km østover til Baker Lake, og derfra via Chesterfieldfjorden ut i det nordvestre Hudson Bay. Litt lengre øst munner også elven Kazan ut i samme fjord. Thelon-elven har et nedbørfelt på 142 400 km². Det er ikke veiforbindelse til elveføret, men vassdraget får likevel årlige besøk av kano- og villmarksturister.
Elg og moskusfe livnærer seg langs elven. Nordmannen Helge Ingstad dro i 1927 i hundeslede til utspringet av Thelon, og skrev boken The Land of Feast and Famine om opplevelsene fra ekspedisjonen.
Trysil

Historie

Trysil formannskapsdistrikt ble opprettet i 1837 bestående av Trysil hovedsogn og Osen anneksogn. Osen var så sent som i 1787 utskilt fra Åmot prestegjeld og tillagt Trysil prestegjeld som et annekssokn. I 1880 ble Osen annekssokn i Trysil prestegjeld delt i to sokn, Nordre og Søndre Osen. Nordre Osen med 302 innbyggere ble tilbakeført Åmot prestegjeld og herred, mens Søndre Osen ble værende i Trysil herred.
I 1911 ble de to nordligste kretsene i herredet, Heggeriset og Hylleråsen med 291 innbyggere tillagt det nyopprettede herredet Engerdal. Etter den tid har kommunen ikke hatt reguleringer av sine grenser.

Geografi

Trysil består av grunnfjell fra jordens urtid, tilhørende Det sveko-norvegiske grunnfjellsskjoldet. Øst for Mjøsa finnes granitter og vulkanske bergarter fra proterozoikumtiden som tilhører det transskandinaviske intrusivbeltet (TIB). Bergarten trikolorgranitt er en variant av trysilgranitten med rød alkalifeltspat, grønnlig plagioklas og blålig kvarts. Den er knapt 1700 millioner år gammel.
Sandavsetninger med innslag av vulkansk materiale kalles trysilsandstein. Tilsvarende avsetninger i Sverige kalles dalasandsteinen. Alderen på formasjonen er mellom 1500 og 1300 millioner år. Den kjent for sine godt bevarte bølgeslagsmerker.
Landskapet er preget av slage åser dekket med furu- og granskog, med bare kommunens aller høyeste topper over tregrensen. Elveslettene er generelt smale med begrensede avsetninger. En av de største moene, nord i Innbygda, er lokasjon for Moelven Trysil sagbruksanlegg. Dyrelivet omfatter tidvis både ulv og bjørn, og store mengder elg. Det er også vanlig skogsfauna som bever, tiur, orrfugl, osv.

Presse

Østlendingen, Hamar Arbeiderblad og Lokalavisa Trysil - Engerdal dekker nyheter og politikk med lokale journalister. 
Hver uke utkommer en kommeriell annonseavis, Trysil-Posten, i A4 format. Trysil-Posten utgis av Eltrykk.
Det er bare verdens undergang

Handling

Etter 12 års fravær kommer forfatteren Louis (Gaspard Ulliel) hjem til familien for å fortelle dem at han er døende. Det blir en amper gjenforening.
Hiroki Shinjo

Karriere

Hiroki Shinjo startet sin profesjonelle karriere i FC Tokyo i 1996.
Vest-Europa

Vest-Europa er en region som utgjør den vestlige delen av kontinentet Europa. Begrepet kan defineres geografisk, kulturelt eller geopolitisk.

Bakgrunn i antikken og middelalderen

Før den romerske erobringen hadde en stor del av Vest-Europa blitt en del av La Tène-kulturen. Etterhvert som Romerriket ekspanderte oppstod et skille mellom de hovedsakelig gresktalende østlige provinsene, som hadde utgjort den høyt urbaniserte klassiske greske sivilisasjonen, og de vestlige provinsene, som i hovedsak overtok latinsk språk. Denne kulturelle og språklige delingen ble styrket av den senere politiske delingen av Romerriket i Vestromerriket og Østromerriket.
I senantikken og middelalderen ble delingen i øst og vest ytterligere styrket gjennom flere hendelser og utviklingstrekk. Vestromerriket kollapset, noe som innledet den tidlige middelalderen i Vest-Europa. Østromerriket, etterhvert bedre kjent som Det bysantinske riket eller Bysants, overlevde og eksisterte i ytterligere et årtusen. Fremveksten av karolingerriket i vest og delingen av kristendommen i det katolske vest og det ortodokse øst i Det store skisma bidro ytterligere til det kulturelle og religiøse skillet mellom Vest- og Øst-Europa.

Moderne definisjoner

I moderne tid har Vest-Europa blitt definert på ulike måter. I en geografisk og kulturell forstand blir alltid De britiske øyer, Frankrike, Monaco, Benelux-landene, Sveits og de vestlige delene av dagens Tyskland regnet som del av Vest-Europa. Den iberiske halvøy blir eventuelt regnet med som Sørvest-Europa, men ofte blir denne halvøya i dag heller regnet til Sør-Europa sammen med Italia og Hellas. Den vestlige delen av Nord-Europa kan også inngå i definisjoner av Vest-Europa. Vest-Europa avgrenses i moderne tid geografisk og kulturelt som oftest mot Sentral-Europa og/eller Øst-Europa.
Under den kalde krigen ble Vest-Europa hovedsakelig definert geopolitisk som de europeiske landene som ikke var kommunistiske (jf. vestblokken). Det geopolitiske Vest-Europa hadde derfor en klar definisjon. Det ble etablert flere internasjonale organisasjoner og allianser med overlappende medlemskap som omfattet mange av eller de fleste landene i det geografiske Vest-Europa. Blant disse var Den vesteuropeiske union, NATO og De europeiske fellesskap.
Den geopolitiske betydningen med bakgrunn i den kalde krigens inndeling er fremdeles den mest fremtredende oppfatningen av Vest-Europa, men geografiske og kulturelle forhold er blitt viktigere enn ideologi og styresett i dagens bruk av begrepet.
Sankt Konstantins kirke (Capri)

Historie

Den eksakte dato når kirken ble bygget er fremdeles ukjent, men den er en av de eldste på øya. Noen historikere tror at dens opprinelse kan dateres til det fjerde århundre e. Kr. da den synes å ha blitt bygget på ruinene av en romansk bygning fra Den sene romerske republikks periode. Den består av åtte  søyler og to apsider. Andre mener at den kan ha blitt bygget mellom det åttende og ellevte århundre. Likevel, det er sikkert at en tidlig kirke eksisterte da Capris diakoni ble opprettet i  987. På den tiden ble dens tidligere kristne arkitektur totalt forandret, da en bysantinsk kirke er formet som et gresk kors. Opprinnelig var den tilegnet San Severino og først etter San Costanzos død, i det sjette århundre fikk den nytt navn. Det ble utført betydelige renoveringer i 1330 da grev  Giacomo Arcucci føyde til et sidealter etter typisk Gotisk arkitektur stil . I 1560 mistet kirken sin status som Santo Stefanos katedral..

Bygningsmessige forandringer

I 1775 ble kirkebygget betydelig svekket som følge av at tre numiske marmorsøyler ble fjernet, da de skulle brukes i det kongelige kapell i Palace of Caserta; og andre skader inntraff i 1928 da prestens bolig ble bygget, og det slulle bygges en veranda foran kirken  og fasaden ble forandret. Som et resultat: restrukturering og endringer ble foretatt fra 1932 til 1935 og kirken fikk sitt nåværende utseende. Den gamle  struktur kan sees på en tegning i vannfarger fra 1840 utført av Giacinto Gigante.
I 1972 ble kirken også  dedikert til Maria Santissima della Libera (Vår Frue for de Frie). I 1990 kom det for en dag, under renoveringsarbeider, et romersk gulv og en seksjon av en murstensvegg fra det fjerde århundre. Det kunne likevel ikke sies for sikkert om disse funn stammer fra kirken, eller et tidligere bygg fra før kirken ble bygget.

Beskrivelse

San Costanzo kirken hadde en meget enkel façade som stammer fra sent det åttende og tidlig ellevte århundre med veranda og trekantet gavl som ble fjerner for å skaffe byggesten for bygging av prestens bolig. Den er delt i to med en smal døråpning. I den øverste ste del av døråpningen er det de de horisontale bjelken som stammer fra det trettende århundre dekorert med  greven av Anjous våpenskjold, mens det i den øverste del er to vinduer i prestens bolig. Det når opp til en smalt gavl som står på søyler.
Kirken tar form av et gresk kors som strekker seg fra den sentrale plassen til fire kapeller  med buede tak.  Der hvor armene krysser hverandre reiser kuppelen seg over et tønneformet tak holdt oppe av fire buer. Omkretsen var opprinnelig dekorert med 12 søyler, noen ble fjernet for bygging av Palace of Caserta. Mot syd er det et kvadratisk bønnerom fra det trettende århundre. Den opprinnelig inngang var muligens på østsiden, på linje med kirkerommet. Men etter restaureringer i det trettende århundre, ble den flyttet til den nordlige side. Ute på gårdsplassen er det et lite klokketårn i arabisk stil..
Skjelfjorden

2. verdenskrig - Norges Scapa Flow

I april 1940 kom mange av de britiske krigsskipene som ble skadet i sjøslagene i Narvik til Skjelfjorden og brukte den som reparasjonshavn. En improvisert flåtebase ble opprettet i en måned med tredve skip på det meste. Da dette ble oppdaget av tyske styrker ble det satt i gang en omfattende luftbombing. Skjelfjorden blir i enkelte sammenhenger omtalt som «Norges Scapa Flow». Fem britiske soldater omkom i bombingen. Minnesmerke avduket i august 2010. Rester etter kanonstillinger, fangeleir og kaianlegg ved Ytre Skjelfjord.
Lepidotrogus

Levevis

Larvene lever i jorda der de eter på røtter.

Utbredelse

Slekten er utbredt i tropisk Afrika (Tanzania).
Jegi chagi

Jegi chagi er et koreansk ballspill. Formålet med spillet er å bruke føttene til å holde en fjærball (jegi) i luften og sende den videre til medspillerne. Det kan også spilles alene.
Ove Andreas Wangensteen

Ove Andreas Wangensteen (død 1763 i Rendsburg, Holstein) var en norsk kartograf og offiser i Det Norske Artilleri Corps fra 1759 og til sin død.
Wangensteen utdannet seg til kartograf innen militæret og startet sin tjeneste i 1743. Han var fyrverker i Kristiansand fra 1745 og på Akershus fra 1750. Han ble stykkjunker i artilleriet 1755, senere løytnant og fra 1759 kaptein. Fra 1758 var han med artillerikorpset i Rendsburg i Holstein, hvor han døde i 1763.
Hans arbeid som kartograf var under vanskelige forhold, og han måtte be om 400 riksdaler på forskudd for å kunne gravere sitt første kart. Han er mest kjent for å være den første norske kartografen til å tegne og utgi et fullstendig kart over hele Norge. Kartet har tittelen «Kongeriget Norge» og ble utgitt i 1761. Wangensteen ga to år senere ut et kart med tittelen «Aggeshuus Stift», som dekker store deler av Østlandet.

Kartet

«Kongeriget Norge» (fullstendig tittel Kongeriget Norge afdelet i sine fire Stifter, nemlig Aggershuus, Christiansand, Begenhuus og Tronhjem, samt underliggende Provstier) viste Norge delt i fire stifter. Kartet har en todelt layout der Finnmark, Troms og Nordland er plassert i et hjørne av kartet og i omtrent en tredjedel av målestokken til resten av kartet. Hoveddelen av kartet har en målestokk på omtrent 1:1 500 000.
Kartet har en rekke kartusjer som avbilder jakt, fiske, sjøfart, natur og lignende, i tillegg til en kartusj av en havfrue som holder opp Norges riksvåpen. I tillegg inneholder kartet en rekke symboler for å vise blant annet byer, steder, kirker og kopper- og jernverk. Dette kartet var langt mer nøyaktig enn de eksisterende fremstillingene av Norge, tegnet av utenlandske kartografer. Dette er synlig i Wangensteens avbildning av vestkysten og sørspissen av landet, som var avbildet mye rundere enn tidligere kart over områdene.
Kartet hadde originalt en feil i fremstillingen av grensen mellom Sverige og Norge. Wangensteen tegnet riksgrensen gjennom Femunden, som ved grenseforhandlingene ti år tidligere hadde vært Sveriges forslag for riksgrensen. Resultatet av forhandlingene ble at grensen skulle gå langs høyeste fjellrygg et stykke øst for Femunden, og dette ble fastsatt ved traktaten av 1751. Denne feilen ble senere korrigert i hans kart over Aggershuus Stift som han utga to år senere.
.bu

Historie

BU var tidligere ISO 3166-1 koden for Burma, før navnet på landet ble offisielt endret til Myanmar i 1989. Toppnivådomenet .bu var reservert for Burma, men ble imidlertid aldri tildelt, og landet hadde faktisk intet nasjonalt toppnivådomene før i 1997, da det ble tildelt .mm.
Unionsexpressen

Unionsexpressen var et privat togselskap som var eid av Nordic Haulage, igjen deleid  av Ofotbanen AS. Unionsexpressen hadde to daglige avganger mellom Oslo og Stockholm og konkurrerte med SJs tilbud fra 15. juni 2008, prøvedrift startet den 11. april 2008.
Fra 7. oktober 2008 og inntil videre ble all trafikk innstilt etter at Statens jernbanetilsyn inndro lisensen til Ofotbanen, som fremførte toget på norsk side av grensen. Grunnen var at Statens jernbanetilsyn ikke fant dokumentasjon på at Ofotbanen AS hadde økonomiske forutsetninger for forsvarlig drift. Trafikken kom ikke igang igjen før Subis AB, tidligere Unionsexpressen Scandinavian Railway AB, ble slått konkurs i Stockholm 6. april 2009 etterfulgt av Nordic Haulage 27. april 2009.
Full Circle

Full Circle er et musikkalbum av rapperen Xzibit, utgitt i 2006. Albumets navn kommer av at han har vært i rap-industrien i ti år. Dette er det dårligst selgende albumet til Xzibit.
Fylkesvei 1942

Fylkesvei 1942 går mellom Ullern og Spikset i Ullern i Sør-Odal. Veien heter Ullernvegen mellom Ullern og Vestre Spikset og Spiksetsvingen igjennom Spikset. Veiens lengde er 4,0 km. Den fikk status som fylkesvei 30. desember 1982.
Frem til 2019 hadde veien betegnelsen Fylkesvei 287.
Dolichestola

Utseende

Middelsstore, avlange, mørkbrunlige trebukker. Antennene er en del lengre enn kroppen og nokså kraftige. Oversiden er fint hårete. Pronotum er nærmest tønneformet, med en kort pigg midt på hver sidekant. Dekkvingene er jevnbrede med markerte "skuldre".

Levevis

Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.

Utbredelse

Slekten er utbredt i Sør-Amerika, fra Fransk Guyana i nord til Argentina i sør.
Anniston

Anniston er en by i Alabama i USA. Den ligger litt over 100 km fra Birmingham, og er senteret i regionen Calhoun County. Byen ble grunnlagt i 1863. Byen ble ødelagt i 1865, like før den amerikanske borgerkrigen var over. I 1870-årene ble byen bygd opp igjen. Red Byron kommer fra denne byen.
Ole Devik

Ettermæle

Ole Devik mottok H.M. Kongens fortjenstmedalje i gull etter at han sluttet som lærer i 1927. I 1929 mottok han også Norges Bondelags gullmedalje.
Ole Deviks vei i Oslo ble navngitt i 1952.